2013.gada 3.septembrī Noteikumi Nr. 736

Rīgā (prot. Nr. 47 24.§)

**Grozījums Ministru kabineta 2009.gada 22.septembra noteikumos Nr.1069 "Noteikumi par valsts nodevu par notariālo darbību izpildi"**

Izdoti saskaņā ar

Notariāta likuma

67.panta otro daļu

1. Izdarīt Ministru kabineta 2009.gada 22.septembra noteikumos Nr.1069 "Noteikumi par valsts nodevu par notariālo darbību izpildi" (Latvijas Vēstnesis, 2009, 153.nr.; 2011, 8.nr.) grozījumu un izteikt 2.punktu šādā redakcijā:

"2. Valsts nodevu maksā šādā apmērā:

2.1. par notariālā akta taisīšanu – 3,56 *euro*;

2.2. par izrakstu no notariālo aktu grāmatas, aktu un apliecinājumu reģistra, kā arī notariālo aktu norakstu izsniegšanu – 1,07 *euro*;

2.3. par paraksta īstuma apliecināšanu uz dokumenta (arī par tulkotāja paraksta īstuma apliecināšanu) (par vienu dokumentu) – 0,71 *euro*;

2.4. par dokumenta tulkojuma citā valodā pareizības apliecināšanu (par vienu lappusi) – 0,71 *euro*;

2.5. par dokumenta noraksta, kopijas pareizības apliecināšanu (par vienu lappusi) – 0,18 *euro*;

2.6. par fizisku un juridisku personu paziņojuma nodošanu citām fiziskām un juridiskām personām – 1,42 *euro*;

2.7. par saistības priekšmeta pieņemšanas glabājumā lietas vešanu – 9,25 *euro*;

2.8. par citām likumos paredzētām notariālām darbībām, kas nav minētas šajos noteikumos (piemēram, čeku protestiem un vekseļu protestiem) – 3,56 *euro*."

2. Noteikumi stājas spēkā 2014.gada 1.janvārī.

Ministru prezidenta vietā –

labklājības ministre Ilze Viņķele

Tieslietu ministrs Jānis Bordāns